Такім чынам, што і якой якасці будзе ісці на вялікіх экранах - залежыць, у выніку, ад саміх гледачоў, ад іх стаўлення да кіно як віду мастацтва. Досвед суседніх краін сведчыць аб тым, што стварэнне спецыялізаваных на класіцы і фестывальных карцінах цэнтраў можа быць плённай бізнес-ідэяй. Спадзяёмся, мінскія гледачы "Цэнтра-відэа" рознага ўзросту і ўзроўню дабрабыту, але аб'яднаныя любоўю да кінамастацтва, неўзабаве знойдуць месца для таго, каб сабрацца разам і глядзець улюбёныя стужкі.